**Capitolul VI.**

**PĂDURILE**

****

**VI.1. Fondul forestier naţional: stare şi consecinţe**

**VI.1.1. Evoluţia suprafeţei fondului forestier**

Totalitatea pădurilor, a terenurilor destinate împăduririi, a celor care servesc nevoilor de cultură, producţie sau administraţie silvică, a iazurilor, a albiilor pâraielor, a altor terenuri cu destinaţie forestieră, inclusiv cele neproductive, cuprinse în amenajamente silvice la data de 1 ianuarie 1990, inclusiv cu modificările de suprafaţă, conform operaţiunilor de intrări - ieşiri efectuate în condiţiile legii, constituie, indiferent de forma de proprietate, fondul forestier naţional.

Conform datelor furnizate de către Garda Forestieră Județeană Bistrița-Năsăud, suprafaţa fondului forestier național la nivelul judeţului Bistriţa - Năsăud în anul 2022, a fost de 192578 ha.

Sunt considerate păduri şi sunt incluse în fondul forestier naţional terenurile cu o suprafaţă de cel puţin 0,25 ha, acoperite cu arbori. Arborii trebuie să atingă o înălţime minimă de 5 m la maturitate în condiţii normale de vegetaţie.

La nivelul județului Bistriţa-Năsăud în anul 2022, pădurile au ocupat o suprafață de 187884 ha din care: rășinoase 43,2% și foioase 56,8%.

În raport cu funcțiile prioritare, potrivit prevederilor Codului silvic, pădurile se împart în două grupe:

* grupa I: păduri cu funcții speciale de protecție;
* grupa II: păduri cu funcții de producție și protecție.

Din suprafața totală de pădure în funcție de grupa funcțională în județul Bistrița – Năsăud, pădurile ocupă următoarele suprafețe:

* 80313 ha - incluse în grupa I funcțională,
* 107571 ha - incluse în grupa a II a funcțională.

După tipul de pădure, circa 95% din suprafaţa arboretelor sunt cuprinse în tipuri natural fundamentale de pădure (molidişuri pure, amestecuri de răşinoase cu fag, făgete pure, amestecuri de fag şi gorun, gorunete, cărpinete, şleauri de deal cu gorun) şi 5% sunt reprezentate de tipuri derivate de pădure sau artificiale (plopişuri, salcâmete, pinete şi molidişuri în afara arealului).

Structura fondului forestier în anul 2022, după tipul de deţinător:

* 14975 ha, fond forestier proprietate publică a statului român;
* 152871 ha, fond forestier proprietate publică a unităților administrativ teritoriale;
* 24608 ha, fond forestier proprietate privată a persoanelor juridice de drept privat și a persoanelor fizice;
* 124 ha, fond forestier proprietate privată a unităților administrativ teritoriale.

**Figura VI.1.1.1.**

**Structura fondului forestier după tipul de deținători**

**în județul Bistrița-Năsăud, an de referință 2022**

Sursa: Garda Forestieră Județeană Bistriţa - Năsăud

După tipul de deținător cea mai mare parte a fondului forestier din județul Bistrița – Năsăud la nivelul anului 2022, intră în proprietatea publică a unităților administrativ teritoriale.

Potrivit legislației în vigoare, modul de gospodărire a fondului forestier național, indiferent de natura proprietății pădurilor și terenurilor ce-l compun se reglementează prin amenajamente silvice. În conformitate cu cerințele ecologice, economice și sociale ale silviculturii, amenajarea pădurilor se bazează pe conceptul dezvoltării durabile, respectând următoarele principii: principiul continuității, principiul eficacității funcționale, principiul conservării și ameliorării biodiversității.

Diversitatea formelor de proprietate influențează direct gospodărirea acestei resurse.Indiferent de forma de proprietate și de mărimea proprietății, proprietarii pădurilor sunt obligați să asigure servicii silvice prin ocoale silvice autorizate. Responsabilitatea respectării regimului silvic aparține, atât administratorului cât și proprietarului de pădure.

**Figura VI.1.1.2.**

**Evoluția fondului forestier (ha) din județul Bistrița-Năsăud, în perioada 2018– 2022**

Sursa: Garda Forestieră Județeană Bistriţa-Năsăud

Suprafața ocupată de fondul forestier la nivelul județul Bistrița – Năsăud a rămas aceeași în perioada analizată.

Evoluția suprafeței fondului forestier raportată la numărul de locuitori pe ultimii cinci ani în județul Bistrița – Năsăud, se prezintă astfel:

**Figura VI.1.1.3.**

**Evoluția fondului forestier pe cap de locuitor( ha/locuitor) în județul Bistrița-Năsăud**

Sursa: Garda Forestieră Județeană Bistrița – Năsăud

(nr. locuitori - județul Bistrița Năsăud, recesământ 2011)

Creșterea anuală netă, în ultimii cinci ani în județul Bistrița-Năsăud, a înregistrat aceeași valoare.

**Figura VI.1.1.4.**

**Evoluția creșterii anuale nete a fondului forestier în județul Bistrița - Năsăud,**

**în perioada 2018 – 2022, exprimată în mc/ha/an**

Sursa: Garda Forestieră Județeană Bistrița - Năsăud

În anul 2022, tăierile de masă lemnoasă în județul Bistrița – Năsăud, au înregistrat o unșoară scădere față de anul 2021.

**Figura VI.1.1.5.**

**Evoluția tăierilor de masă lemnoasă în județul Bistrița – Năsăud (mc/ha/an0**

****

Sursa: Garda Forestieră Județeană Bistrița – Năsăud

Pentru o dezvoltare durabilă, tăierile anuale nu trebuie să depășească creșterea anuală netă. Graficul de mai jos reprezintă evoluția comparativă a creșterii anuale nete a fondului forestier și tăierile de masă lemnoasă, la nivelul județului Bistrița – Năsăud, în

perioada 2018 – 2022.

**Figura VI.1.1.6.**

**Comparație între evoluția creșterii anuale nete a fondului forestier și tăierile de masă lemnoasă în județul Bistrița-Năsăud, în perioada 2018 – 2022**

Sursa: Garda Forestieră Județeană Bistrița – Năsăud

Rata de utilizare a pădurii reprezintă fracția de tăieri anuale din creșterea anuală.

**Figura VI.1.1.7.**

**Evoluția ratei de utilizare a pădurilor în județul Bistrița–Năsăud,**

****

Sursa: Garda Forestieră Județeană Bistrița – Năsăud

Dominante în compoziția pădurilor din județ în anul 2022 sunt foioasele (56,8%).

**Figura VI.1.1.8.**

**Ponderea compoziției pădurilor la nivelul**

**județului Bistrița – Năsăud, an de referință 2022**



Sursa: Garda Forestieră Județeană Bistrița – Năsăud

**Figura VI.1.1.9.**

**Evoluția compoziției fondului forestier la nivelul**

**județului Bistrița – Năsăud, în perioada 2018- 2022**



Sursa: Garda Forestieră Județeană Bistrița – Năsăud

**VI.1.2. Distribuţia pădurilor după principalele forme de relief**

Suprafața de pădure la nivelul județului pentru ultimii 5 ani se prezintă astfel:

**Tabelul VI.1.2.1.**

**Suprafața ocupată de pădure la nivelul județului în intervalul 2018-2022**

|  |  |  |  |  |  |
| --- | --- | --- | --- | --- | --- |
| Anul | 2018 | 2019 | 2020 | 2021 | 2022 |
| Suprafața de (ha) | 188046 | 188119 | 188010 | 187949 | 187884 |

Sursa: Garda Forestieră Județeană Bistrița – Năsăud

În anul 2022 suprafața ocupată cu pădure la nivelul județului, a scăzut față de anul precedent.

Forma de relief predominantă pe care sunt amplasate pădurile este versantul. O mică parte sunt răspândite pe platouri, lunci şi culmi.

Repartizarea fondului forestier naţional la nivelul judeţului Bistrița-Năsăud, pe zone geografice se prezintă astfel: 32% din suprafaţa fondului forestier naţional este situată în zona de deal, iar 68% este situată în zona de munte.

Distribuţia pădurilor pe etaje fitoclimatice este următoarea:

1. Regiunea montană şi premontană - 68% din păduri sunt cuprinse în următoarele etaje fitoclimatice:
2. subalpin,
3. montan de molidişuri,
4. amestecurile de fag cu răşinoase,
5. făgete montane şi premontane;
6. Regiunea de dealuri - 32% din păduri sunt cuprinse în următoarele etaje fitoclimatice:
7. deluros de făgete
8. deluros de goruneto - făgete
9. deluros de gorunte
10. deluros de goruneto - stejerete
11. deluros de stejereto - sleauri

Nu există date cu privire la distribuţia suprafeţelor pe fiecare etaj fitoclimatic.

**Figura IV.1.2.1.**

**Distribuția pădurilor după principalele forme de relief**

**în județul Bistrița – Năsăud, an de referință 2022**



Sursa: Garda Forestieră Județeană Bistrița – Năsăud

Compoziția pădurilor în județul Bistrița - Năsăud în anul 2022, este următoarea: 37,9% molid, 4,3% brad, 1,0% alte răşinoase (pin, larice, duglas), 35,5% fag, 10,9% diverse tari (carpen, jugastru, paltin, frasin), 8,7% stejari (gorun, stejar pedunculat, stejar roşu) 1,7% diverse moi (plop tremurător, salcie căprească, mesteacăn, tei, anin), adică 43,2% rășinoase și 56,8 % foioase.

**Figura IV.1.2.2.**

**Distribuția pădurilor pe specii și grupe de specii**

**în județul Bistrița - Năsăud, an de referință 2022**

****

Sursa: Garda Forestieră Județeană Bistrița – Năsăud

Repartizarea pădurilor în anul 2022 pe grupe funcționale se prezintă astfel: 80313 ha în grupa funcțională I cu rol principal de protecție și 107571 ha în grupa funcțională II, păduri de producție și protecție.

**Figura IV.1.2.3.**

**Distribuția pădurilor pe tipuri funcţionale**

**în județul Bistrița - Năsăud, an de referință 2022**

****

Sursa: Garda Forestieră Județeană Bistrița - Năsăud

**Figura IV.1.2.4.**

**Evoluția pădurilor pe grupe funcționale 2018 – 2022**

****

Sursa: Garda Forestieră Județeană Bistriţa-Năsăud

**Figura IV.1.2.5.**

**Evoluția pădurilor după compoziție în intervalul de referință 2018 – 2022**

****

Sursa: Garda Forestieră Județeană Bistriţa-Năsăud

**VI.1.3. Starea de sănătate a pădurilor**

Masa lemnoasă uscată/moartă afectează în mod semnificativ fluxul de materie, energie și nutrienți în ecosistem. Lemnul mort este un indicator pentru biodiversitatea nevertebratelor. De asemenea, joacă un rol important în reciclarea nutrienţilor şi a materiei organice, ca şi în crearea unei mari varietăţi de microhabitate pentru regenerarea speciilor de plante şi pentru alte organisme.

Este un foarte bun indicator pentru valoarea de conservare a unei păduri.

Lemnul mort din păduri reprezintă un sistem de microhabitate, care evoluează continuu în timp, până la degradare.

Cantitatea de lemn mort din păduri depinde de compoziţia speciilor de arbori, de tipul şi frecvenţa perturbărilor naturale din zonă, de sol şi de condiţiile climatice şi de tipul de gestiune forestieră (EEA, 2008) și variază considerabil între pădurile naturale virgine şi cele gestionate. În pădurile virgine există o mare cantitate și varietate de lemn mort. În general, lemnul mort căzut la pământ este mai bogat în specii decât cel de pe picior. Dar ambele tipuri de lemn mort sunt importante.

Arborii foarte bătrâni, arborii morţi, trunchiurile şi ramurile căzute la sol asigură adăpost şi sursă de hrană pentru păsări, lilieci şi alte mamifere. De asemenea, lemnul mort este important pentru insecte (mai ales pentru gândaci), ciuperci şi licheni. Lemnul mort îndeplineşte mai multe funcţii:

* stabilizează pădurile (ajută la consolidarea pantelor, stabilitatea suprafeţelor, diminuează efectul de eroziune al ploii asupra solului);
* susţine productivitatea pădurii (seminţele unor specii de arbori germinează pe buştenii căzuţi, în curs de putrezire);
* asigură hrană şi adăpost (mii de specii ajută la descompunerea lemnului - consumatorii de lemn atrag prădători şi/sau animale care folosesc lemnul ca adăpost, de exemplu: ciocănitoarea, bufniţa, muscarii, piţigoii, unele specii de lilieci, ursul);
* stochează carbon.

Creşterea cantităţii de lemn mort în păduri este considerată o măsură potenţială pentru creşterea biodiversităţii.

În pădurile județului Bistrița-Năsăud, volumul de lemn mort pe picior sau doborât în anul 2022 a înregistrat valoarea de 0,1 mc/ha.

**Figura VI.1.3.1.**

****

Sursa: Agenția pentru Protecția Mediului Bistrița – Năsăud

**Figura VI.1.3.2.**

**Evoluția volumului de lemn mort, pe picior sau căzut în județul Bistrița-Năsăud exprimat în mc/ha**



Sursa: Garda Forestieră Județeană Bistrița – Năsăud

Evoluția volumului de lemn mort în județul Bistrița – Năsăud în perioada 2018 - 2022 poate fi observată în tabelele de mai jos:

**Tabelul VI.1.3.1.**

**Evoluția volumului de lemn mort, pe picior sau doborât în județul Bistrița – Năsăud,**

**în perioada 2018-2022**

|  |  |  |  |  |  |
| --- | --- | --- | --- | --- | --- |
| **Anul** | **2018** | **2019** | **2020** | **2021** | **2022** |
| Volum lemn mort pe picior (mc/ha) | 0,15 | 0,14 | 0,09 | 0,06 | 0,05 |
| Volum lemn mort căzut (mc/ha) | 0,15 | 0,13 | 0,08 | 0,06 | 0,05 |
| Total (mc/ha) | 0,3 | 0,27 | 0,17 | 0,12 | 0,10 |
| Volum lemn mort total (mii mc) | 51,8 | 51,0 | 32,1 | 22,5 | 18,4 |

Notă: La lemn mort în anii 2018 și 2022, s-a luat în considerare volumele din tăierile de igienă, raportate la suprafața pădurilor din județ.

Sursa: Garda Forestieră Județeană Bistrița – Năsăud

Volumul de lemn mort la nivelul județului Bistrița Năsăud a scăzut față de anul precedent.

**Figura VI.1.3.3.**



Sursa: Agenția pentru Protecția Mediului Bistrița – Năsăud

Din volumul total de lemn mort pe anul 2022, respectiv 18,4 mii mc, majoritatea este de fag 7,0 mii mc, urmat de rășinoase 4,9 mii mc, stejari 3,9 mii mc, diverse tari 2,4 mii mc și diverse moi 0,2 mii mc.

**Figura VI.1.3.4.**

**Lemn mort în funcție de tipul de pădure în județul Bistrița-Năsăud,**

**exprimat în mii mc, an de referință 2022**



Sursa:Garda Forestieră Județeană Bistrița – Năsăud

**Tabelul VI.1.3.2.**

**Evoluția volumului de lemn mort (uscat) în județul Bistrița – Năsăud,**

**în perioada 2018 - 2022**

|  |  |  |  |  |  |
| --- | --- | --- | --- | --- | --- |
| **Anul** | **2018** | **2019** | **2020** | **2021** | **2022** |
| Volum lemn mort (uscat): total mii mc\* | 51,8 | 51 | 32,1 | 22,5 | 18,4 |
| din care : lemn mort pe picior (mii mc) | 26 | 26 | 17 | 11 | 9 |
| lemn mort căzut (mii mc) | 25,8 | 25 | 15,1 | 11,5 | 9,4 |
| Lemn mort\* (mc/ha) | 0,28 | 0,27 | 0,17 | 0,12 | 0,1 |

**\*** Notă: S-a luat în considerare volumul recoltat din tăieri de igienă

Sursa: Garda Forestieră Județeană Bistrița – Năsăud

Principalele mijloace informaționale care conțin date despre starea pădurilor, inclusiv referitoare la diversitatea biologică și care constituie suport pentru elaborarea politicii forestiere sunt amenajamentele silvice și sistemul național de monitoring forestier**.**

**VI.1.4. Suprafeţe de păduri regenerate**

În județul Bistrița-Năsăud au fost efectuate lucrări de regenerare a pădurilor, atât în fond forestier cât și în terenuri degradate și alte categorii de terenuri din afara fondului forestier.

Situaţia sintetică a lucrărilor de regenerare a pădurilor efectuate în anul 2022 se prezintă astfel, lucrările de regenerare - total 744 ha, din care 264 ha regenerări artificiale și 480 ha regenerări naturale.

Din punct de vedere evolutiv, anul 2022 a înregistrat față de anul anterior, o creștere a suprafeței regenerate, după cum reiese și din graficul de mai jos.

**Figura VI.1.4.1.**

**Evoluția suprafețelor de păduri regenerate în județul Bistrița-Năsăud,**

**în perioada 2018 – 2022**

****

Sursa: Garda Forestieră Județeană Bistrița – Năsăud

**VI.1.5. Zone cu deficit de vegetaţie forestieră şi disponibilităţi de împădurire**

În județul Bistrița-Năsăud zonele cu deficit de păduri sunt situate în raza teritorială a comunelor din sudul județului, în zona de câmpie unde există terenuri agricole care se pretează a fi valorificate prin împădurire, respectiv:

**Tabelul VI.1.5.1.**

**Zone cu deficit de vegetație forestieră și disponibilități de împădurire**

**din județul Bistrița – Năsăud, în anul 2022**

|  |  |
| --- | --- |
| **Comune** | **Procent de ocupare cu păduri** |
| Silivașu de Câmpie | 3,4%, |
| Budești | 4,2 %, |
| Braniștea | 5,4%, |
| Sânmihaiu de Câmpie | 5,5 % |
| Milaș | 7,4% |
| Miceştii de Câmpie | 8,9% |
| Urmeniş | 8,9% |
| Șieu | 10,6% |
| Nuşeni | 12,7 % |
| Chiochiş | 12,8% |

Sursa: Garda Forestieră Județeană Bistrița - Năsăud

**VI.2. Ameninţări şi presiuni exercitate asupra pădurilor**

Schimbările climatice la care asistăm, reprezentate prin schimbări bruște ale vremii, de la căldură excesivă la ploi torențiale, însoțite de vânturi puternice, afectează negativ starea ecosistemelor forestiere producând doborâturi și rupturi de vânt.

În perioada 2018 - 2022 s-au produs doborâturi și rupturi de vânt semnificative în raza comunelor Dumitrița, Șanț, Telciu, Rodna, Bistrița Bârgăului, Tiha Bârgăului și Prundu Bârgăului.

In anul 2022 s-au constatat pagube produse de incendii, în fond forestier fiind afectați 24000 puieți forestieri și 100 mc arbori, majoritatea incendiilor fiind de litieră. Există riscul producerii de incendii, în special în perioada de primăvară, când anumiţi deținători de pajişti care nu şi-au cosit terenurile, aprind intenționat iarba uscată şi uneori focul se extinde în fondul forestier limitrof acestor pajişti.

**Tabelul VI.2.1. Suprafețe forestiere afectate de incendii**

|  |  |  |  |  |  |
| --- | --- | --- | --- | --- | --- |
| Anul | 2018 | 2019 | 2020 | 2021 | 2022 |
| Suprafața de fond forestier afectată (ha) | 1,5 | 5,0 | 106,68 | 0 | 63,11 |

**VI.2.1. Suprafeţe de pădure parcurse cu tăieri**

La nivelul judeţului Bistriţa-Năsăud suprafaţa parcursă cu tăieri în anul 2022 a fost de 38906 ha, înregistrând o creștere față de anul 2021.

**Tabelul IV.2.1.1.**

**Suprafeţele parcurse cu tăieri, pe tipuri de tăieri, în perioada 2018 - 2022**

**în județul Bistrița - Năsăud**

|  |  |  |  |  |  |
| --- | --- | --- | --- | --- | --- |
| **Tipuri de tăieri** | **anul** | | | | |
| **2018** | **2019** | **2020** | **2021** | **2022** |
| Suprafaţa parcursă cu tăieri (ha), totală din care: | 74194 | 49919 | 46200 | 38265 | **36428** |
| 1. Tăieri de regenerare, total din care: | 6189 | 5521 | 4720 | 4264 | 4731 |
| 1. tăieri succesive | 119 | 168 | 120 | 118 | 137 |
| din care, ultima tăiere | 36 | 72 | 85 | 49 | 57 |
| 1. tăieri progresive | 1083 | 1576 | 1157 | 1215 | 1158 |
| din care, ultima tăiere | 185 | 413 | 334 | 471 | 566 |
| 1. tăieri grădinărite | 0 | 0 | 5 | 1 | 0 |
| 1. tăieri rase | 17 | 56 | 34 | 51 | 50 |
| 1. tăieri de regenerare în crâng | 27 | 18 | 1 | 19 | 22 |
| 1. tăieri de substituiri | 16 | 29 | 17 | 21 | 10 |
| 1. tăieri de conservare | 4927 | 3674 | 3386 | 2839 | 3354 |
| 1. Tăieri de produse accidentale total (ha) | 36886 | 14000 | 20503 | 17760 | 18409 |
| din care ACC I (în arborete peste 60 ani) | 27970 | 9660 | 15405 | 14880 | 16427 |
| 1. Operațiuni de igiena (ha) | 26220 | 25452 | 16368 | 11121 | 8047 |
| 4.Tăieri de îngrijire în păduri tinere ( degajări, curățiri, rărituri) | 4899 | 4946 | 4609 | 5120 | 5241 |
| Tăieri de transformare pășuni împădurite | 2069 | 1541 | 1964 | 2435 | 2478 |

Notă: suprafața totală parcursă cu tăieri nu include suprafața ocupată cu tăieri de transformare pășuni împădurite.

Sursa: Garda Forestieră Județeană Bistriţa-Năsăud

**Figura VI.2.1.1.**

**Evoluția suprafeței de pădure parcursă cu tăieri, pe tipurile de tăieri,**

**în județului Bistrița-Năsăud în perioada 2018- 2022**

****

Sursa: Garda Forestieră Județeană Bistriţa-Năsăud

**Tabelul IV.2.1.2.**

**Volum de masă lemnoasă recoltată în perioada 2018 – 2022 (mii mc)**

|  |  |  |  |  |  |
| --- | --- | --- | --- | --- | --- |
| **Principalele specii** | **Volum de masă lemnoasă recoltată (mii mc)** | | | | |
| **2018** | **2019** | **2020** | **2021** | **2022** |
| **Total din care:** | **625,3** | **555,7** | **627,3** | **619,9** | **566,5** |
| Rășinoase | 357,3 | 287,8 | 390,5 | 352,7 | 268,2 |
| Foioase, din care : | 268 | 267,9 | 236,8 | 267,2 | 298,3 |
| Fag | 192,6 | 199 | 176,9 | 190,8 | 213,1 |
| Stejar | 24,3 | 22,5 | 18,7 | 25,1 | 25,8 |
| Diverse tari | 39,5 | 35,8 | 33,1 | 42,4 | 47,6 |
| Diverse moi | 11,6 | 10,6 | 8,1 | 8,9 | 11,8 |

Sursa: Garda Forestieră Județeană Bistriţa-Năsăud

**Figura IV.2.1.2.**

**Evoluția volumului de masă lemnoasă recoltat în ultimii cinci ani,**

**pe principalele specii**

****

Sursa: Garda Forestieră Județeană Bistriţa-Năsăud

Volumul de masă lemnoasă recoltat în perioada 2018 - 2022 la nivelul județului, repartizat pe deținători are următoarea structură**:**

**Tabelul IV.2.1.3.**

**Proveniența masei lemnoasă recoltate (mii mc), în perioada 2018 - 2022**

|  |  |  |  |  |  |
| --- | --- | --- | --- | --- | --- |
| **Proveniența** | **Masă lemnoasă recoltată (mii mc)** | | | | |
| **2018** | **2019** | **2020** | **2021** | **2022** |
| Păduri de stat | 34,4 | 35,3 | 33,9 | 35,2 | 31,8 |
| Păduri u.a.t. | 521,6 | 464,3 | 536,2 | 512,8 | 445,6 |
| Păduri private | 34,7 | 28,4 | 30,8 | 42,7 | 43,7 |
| Vegetație din afara fondului forestier | 34,6 | 27,7 | 26,4 | 29,2 | 45,4 |

Sursa: Garda Forestieră Județeană Bistriţa - Năsăud

În ultimii cinci ani, la nivelul județului Bistrița – Năsăud, volumul de masa lemnoasă recoltată provine majoritar din pădurile proprietatea publică a unităților administrativ teritoriale, fapt evidențiat și în graficul de mai jos.

**Figura IV.2.1.3.**

**Structura volumului de masă lemnoasă recoltat**

**în județul Bistrița – Năsăud în anul 2022, pe forme de proprietate**

****

Sursa: Garda Forestieră Județeană Bistriţa-Năsăud

**VI.2.2. Schimbarea utilizării terenurilor**

**VI.2.2.1. Fragmentarea ecosistemelor**

Sub impactul activităţilor antropice coroborate cu cele induse de factorii naturali, modul de utilizare şi acoperire a terenurilor a fost supus unei continue transformări prin reducerea suprafeţei ecosistemelor forestiere şi creşterea în suprafaţă a terenurilor agricole, sau a celor destinate căilor de transport şi/sau construcţiilor. Reducerea locală a suprafeţei ecosistemelor forestiere a condus la fragmentarea ecosistemelor cu consecinţe uneori ireversibile asupra diversităţii biologice.

În ultimii ani s-a pus accent deosebit pe protejarea şi conservarea ecosistemelor forestiere, în scopul creşterii procentului de împădurire şi reducerii nivelului de fragmentare.

Conform datelor furnizate de Garda Forestieră Județeană Bistrița – Năsăud, suprafața fondului forestier nu s-a diminuat în ultimii 5 ani. Suprafețele scoase definitiv din fond forestier, în ultimii cinci ani, sunt mici și au fost compensate prin alte suprafețe agricole oferite în schimb, care au fost împădurite.

**Figura VI.2.2.1.1.**

**Suprafaţa de fond forestier scoasă şi convertită în alte categorii de folosinţă**

**la nivelul judeţului Bistriţa – Năsăud, în perioada 2018 - 2022**



Sursa: Garda Forestieră Județeană Bistriţa-Năsăud

**VI.2.3. Schimbările climatice**

Schimbările climatice prezintă câteva amenințări asupra dezvoltării și productivității precum creșterea frecvenței și severității secetelor din anotimpul de vară cu impact asupra speciilor de arbori sensibili la fenomenul de secetă. Mai multe fenomene naturale extreme afectează în prezent pădurile, determinând doborâturi de vânt și de zăpadă, incendii de pădure, ploi înghețate, viituri-fenomene torențiale sau avalanșe.

Efectele indirecte asupra productivității pădurilor sunt modificări privind severitatea și frecvența dăunătorilor și a bolilor, creșterea populației de insecte și mamifere dăunătoare, defolieri și impactul speciilor invazive existente și noi.

Soluții tehnice pentru protejarea pădurilor de efectele devastatoare ale schimbărilor climatice, trebuie promovate și implementate în practicile forestiere, astfel încât impactul fenomenelor extreme să fie limitat și perturbările generate de acestea să poată fi gestionate.

Pentru a se asigura că pădurile își ating potențialul maxim ca soluție pentru schimbările climatice, acestea trebuie gestionate durabil. Gestionarea durabilă ajută la creșterea cantității de dioxid de carbon pe care pădurile o elimină din atmosferă și îmbunătățește capacitatea lor de a depozita carbon în biomasa lor. Gestionarea pădurilor întărește, de asemenea, capacitatea oamenilor și a comunităților care locuiesc in jurul acesteia de a se adapta la efectele schimbărilor climatice. Oferă beneficii tuturor, de la protejarea biodiversității la sprijinirea mijloacelor de trai locale.

Creşterea suprafeţelor împădurite mai ales în zonele de câmpie va avea efecte pozitive asupra climatului local, contribuind la combaterea efectelor secetelor excesive, ameliorarea climatului local şi a regimului hidric edafic, reducând evaporaţia şi transpiraţia plantelor.

Situația suprafafeței fondului forestier la nivelul judeţului Bistriţa-Năsăud, în perioada de analiză 2018 – 2022 este reflectată în graficul de mai jos:

**Figura VI.2.3.1.**

**Evoluţia suprafeţei fondului forestier în județului Bistrița-Năsăud**

**în perioada 2018 – 2022**



Sursa: Garda Forestieră Județeană Bistriţa-Năsăud

Riscul producerii incendiilor de pădure depinde de mulți factori, dintre care cei mai importanți ar fi vremea, vegetația, topografia, managementul forestier și mai ales factorii socio - economici. În cele mai multe cazuri aprinderea focului pe suprafeţele limitrofe pădurilor au condus la propagarea incendiilor în fond forestier.

Arderea vegetației este considerată, mai ales în regiunile montane ca fiind una din cele mai dăunătoare practici pentru biodiversitate, deoarece rata de refacere în aceste habitate plasate într-un mediu cu condiții climatice aspre, este deosebit de lentă.

Conform datelor furnizate de Garda Forestieră Județeană Bistrița – Năsăud, în anul 2022 s-au constatat pagube importante produse de incendii.

Există riscul producerii de incendii, în special în perioada de primăvară, când anumiți proprietari de pajiști care nu și-au cosit terenurile, aprind intenționat iarba uscată și uneori focul s-a extins în fondul forestier limitrof acestor pajiști.

**Figura VI.2.3.2. Evoluția suprafețelor forestiere afectate de incendii de pădure**

**în județul Bistrița-Năsăud, în perioada 2018- 20****22**

****

Sursa: Garda Forestieră Județeană Bistriţa-Năsăud

**VI.3. Tendinţe, prognoze şi acţiuni privind gestionarea durabilă a pădurilor**

Conform Gărzii Forestiere Judeţene Bistrița – Năsăud la nivelul județului, în viitor se va acționa pentru realizarea următoarelor obiective:

* mărirea suprafeței fondului forestier prin împădurirea terenurilor agricole degradate sau nerentabile pentru folosințe agricole;
* diminuarea tăierilor ilegale;
* valorificarea inteligentă a posibilităților anuale de masă lemnoasă stabilite prin amenajamentele silvice.

**Întocmit,**

Mureşan Alina